Kuncara lan suksese Getuk Trio ora bisa diuculake saka tandange Herry. Wiwit taun 1980-an, dheweke nerusake usaha kuwi amarga kakange sakloron milih nyambut gawe ana ing bidang liyane. Sakrampunge lulus kuliyah, Herry sakjane tau nyambut gawe ing bidang sing pada klawan jurusan kuliyahe. Nanging, pungkasane dheweke luwih milih nerusake usaha Getuk Trio. Sakliyane wujud tanggung jawab nerusake warisan wong tua, produk getuk wis duweni jeneng kang kondang kaloka.